Diari Oficial de la Generalitat Valenciana


Sumari del DOGV 4010, del 30-05-2001 (2001/5049)

ORDRE de 21 de maig de 2001 de la Conselleria d'Economia, Hisenda i Ocupació, per la qual es concedeix nou termini de presentació de sol·licituds a través de la via 4 de programació i es modifica l'Ordre de 26 de desembre de 2000, de la Conselleria d'Economia, Hisenda i Ocupació, per la qual es determina el Programa de Formació Professional Ocupacional i es regula el procediment per a la concessió d'ajudes durant l'exercici de 2001.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4010

Data del DOGV
:   30-05-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/5049


Data del document
:   21-05-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'ocupació
    * ajuda pública
    * lluita contra l'atur
    * formació professional

ORDRE de 21 de maig de 2001 de la Conselleria d'Economia, Hisenda i Ocupació, per la qual es concedeix nou termini de presentació de sol·licituds a través de la via 4 de programació i es modifica l'Ordre de 26 de desembre de 2000, de la Conselleria d'Economia, Hisenda i Ocupació, per la qual es determina el Programa de Formació Professional Ocupacional i es regula el procediment per a la concessió d'ajudes durant l'exercici de 2001. [2001/X5049]
  
L'Ordre de 26 de desembre de 2000, de la Conselleria d'Economia, Hisenda i Ocupació, publicada en el Diari Oficial de la Generalitat Valenciana núm. 3.907, de data 29 de desembre de 2000, determina el Programa de Formació Professional Ocupacional i regula el procediment per a la concessió d'ajudes durant l'exercici de 2001.
  
L'article 12.1 estableix les vies de programació a través de les quals les entitats podran sol·licitar les ajudes previstes, entre elles la via 4, destinada a aquelles entitats que aporten recursos per a desenvolupar la programació a centres de titularitat de la Generalitat Valenciana per blocs temàtics, segons llista d'especialitats per a aquesta via.
  
Atés que hi ha diverses especialitats de la via 4 respecte de les quals no s'ha formulat cap sol·licitud, o havent presentat sol·licituds, aquestes han sigut resoltes desfavorablement per no haver obtingut la puntuació necessària per a la impartició de les accions formatives i interessa a la Conselleria d'Economia, Hisenda i Ocupació que es realitzen, es considera convenient establir un nou termini de presentació de sol·licituds de subvenció per a determinades especialitats.
  
D'una altra part, els cursos podran incloure un període de pràctiques no laborals com a part integrant de l'acció formativa i que es realitzarà en l'últim període del curs, amb la qual cosa els alumnes, en iniciar les accions formatives, poden no haver sol·licitat les ajudes per assistència dins del termini previst en l'ordre per desconéixer la localitat on es troba el centre de treball en què es realitzaran aquelles.
  
Per això, i en virtut de les facultats que em confereix la Llei 5/1983, de Govern Valencià, i el Decret 84/2000, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació
  
ORDENO
  
Article 1
  
1. Es concedeix un nou termini de presentació de sol·licituds de subvenció de 15 dies naturals comptadors des de l'endemà de la publicació d'aquesta ordre en el Diari Oficial de la Generalitat Valenciana, a fi de sol·licitar les accions previstes en l'annex a aquesta ordre a través de la via 4 de programació arreplegada en l'article 12.1 de l'Ordre de 26 de desembre de 2000, de la Conselleria d'Economia, Hisenda i Ocupació, per la qual es determina el Programa de Formació Professional Ocupacional i es regula el procediment per a la concessió d'ajudes durant l'exercici de 2001.
  
2. Les entitats sol·licitants hauran de reunir els requisits exigits en la mencionada Ordre.
  
3. Les subvencions que es concedisquen seran finançades a càrrec de l'assignació pressupostària prevista per a la via 4 en l'article 1.4 de l'Ordre de 26 de febrer de 2001, de la Conselleria d'Economia, Hisenda i Ocupació, (DOGV núm. 3.951, de 2 de març de 2001), per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici de 2001.
  
Article 2
  
S'afegeix un últim paràgraf a l'article 33 de l'Ordre de 26 de desembre de 2000, de la Conselleria d'Economia, Hisenda i Ocupació, amb la següent redacció:
  
«Així mateix, podrà ser destinatari l'alumnat d'accions formatives les pràctiques no laborals del qual es realitzen en una localitat que diste més de 10 quilòmetres de la seua localitat de residència habitual, aspecte que es calcularà mitjançant el Mapa Oficial de Carreteres del Ministeri de Foment. Aquest requisit de distància no s'exigirà per a aquelles persones que acrediten tenir una minusvalidesa. Les sol·licituds, si no s'hagueren formulat dins del termini establit en l'article 34.3 d'aquesta ordre, podran presentar-se segons s'estableix en el mencionat article, en el termini de cinc dies hàbils des del començament de les citades pràctiques».
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 21 de maig de 2001
  
El conseller d'Economia, Hisenda i Ocupació,
  
VICENTE RAMBLA MOMPLET
  
Descripció dels conceptes
  
Identificació: assignat a cada curs i que ha d'indicar-se en la sol·licitud de subvenció.
  
Codi: codi que se li assigna a cada especialitat.
  
Mòdul formatiu:
  
1. Els numerals fan referència als mòduls continguts en els reials decrets reguladors dels corresponents certificats de professionalitat i dels corresponents codis d'especialitats.
  
2. Les lletres signifiquen:
  
MA: Mòdul Mediambiental.
  
3. L'asterisc (\*): curs complet.
  
Recursos sol·licitats: recursos que hauran de ser aportats per l'entitat sol·licitant:
  
1. Professorat i control docència.
  
2. Assegurança d'accidents.
  
3. Selecció d'alumnes.
  
4. Personal directiu i administratiu atribuïble a l'acció.
  
5. Instal·lacions d'aules per a classes teòriques o tallers pràctiques.
  
6. Equip didàctic.
  
7. Material fungible.